Document ID: /roh_data/filtered/Billingualer_Corpus_interleaved-de-rm.jsonl.gz/1689

This is a text translated from German to Rumantsch Grischun.
Regierungsmitteilung vom 26. November 2009

Die Bahnverbindung zwischen Andermatt und Sedrun soll verbessert werden. Die Bündner Regierung hat an ihrer letzten Sitzung beschlossen, zusammen mit dem Kanton Uri eine entsprechende Zweckmässigkeitsstudie in Auftrag zu geben. Ausserdem hat die Regierung die Vernehmlassung über die Anpassung der Pflegefinanzierung eröffnet. Schliesslich hat sich die Regierung mit der Vernehmlassung an den Bund über die "Landschaftsruhezonen für die Luftfahrt" befasst.

Zweckmässigkeitsstudie zum Projekt "Verbesserte Schienenverbindung Andermatt – Sedrun" geplant

Der Kanton Graubünden und der Kanton Uri wollen die Bahnverbindung zwischen Sedrun und Andermatt optimieren. Dazu soll gemeinsam eine Zweckmässigkeitsstudie über eine verbesserte Schienenverbindung zwischen Andermatt und Sedrun in Auftrag gegeben werden. Dies hat die Bündner Regierung beschlossen. Der Kanton Graubünden beteiligt sich mit maximal 100'000 Franken zur Hälfte an den Kosten der Studie. Die Studie soll technisch mögliche Lösungen sowohl durch Ausbauten der bestehenden oberirdischen Schienenverbindung als auch durch einen neuen Bahntunnel aufzeigen und bewerten.

Die Idee einer verbesserten Verbindung zwischen Andermatt und Sedrun wurde in letzter Zeit verschiedentlich thematisiert. Sie war Gegenstand von Vorstössen im Grossen Rat, aber auch im Landrat des Kantons Uri. Dabei wurde angeregt, die Chancen einer direkten Tunnelverbindung näher zu prüfen.

Die geplante Studie soll Klarheit über das Kosten-Nutzenverhältnis und Entscheidungsgrundlagen für das weitere Vorgehen liefern. Das Bau-, Verkehrs- und Forstdepartement des Kantons Graubünden wird zusammen mit der Volkswirtschaftsdirektion des Kantons Uri die Aufgabenstellung für die Studie definieren und die Ausschreibungsunterlagen erarbeiten.

Vernehmlassung über die Anpassung der Pflegefinanzierung eröffnet

Die Neuordnung der Pflegefinanzierung auf Bundesebene erfordert eine Anpassung der kantonalen Bestimmungen. Die Bündner Regierung hat die entsprechende Teilrevision des Krankenpflegegesetzes zur Vernehmlassung freigegeben.

Das im Juni 2008 von den eidgenössischen Räten verabschiedete Bundesgesetz über die Neuordnung der Pflegefinanzierung regelt die Finanzierung der Pflegekosten durch die verschiedenen Kostenträger im ambulanten und stationären Bereich neu. Die Beiträge der obligatorischen Krankenpflegeversicherung werden künftig vom Bund für die ganze Schweiz einheitlich festgelegt. Die Kostenbeteiligung der Leistungsbezüger wird dabei auf 20 Prozent des höchsten Pflegebeitrags beschränkt. Die Restfinanzierung ist von den Kantonen zu regeln.

Der Vorschlag zur Umsetzung der Neuordnung der Pflegefinanzierung des Bundes im Kanton Graubünden basiert auf dem bestehenden Finanzierungssystem. Im stationären Bereich der Alters- und Pflegeheime soll die Restfinanzierung der pflegerischen Leistungen entsprechend der geltenden Aufgabenteilung durch die Gemeinden erfolgen. Die Heimbewohner haben sich im maximal zulässigen Umfang an den Kosten der pflegerischen Leistungen zu beteiligen. Im ambulanten Bereich der häuslichen Pflege und Betreuung übernimmt der Kanton 85 Prozent und die Gemeinden 15 Prozent der Restfinanzierung. Dieser Beteiligungssatz gilt auch für die Akut- und Übergangspflege sowie für hauswirtschaftliche und betreuerische Leistungen und den Mahlzeitendienst. Im Sinne des gesundheitspolitischen Grundsatzes "ambulant vor stationär" müssen die Klienten der Spitex-Dienste lediglich 50 Prozent des gemäss der Bundesgesetzgebung maximal möglichen Umfangs der Kosten der pflegerischen Leistungen übernehmen.

Insgesamt werden die obligatorischen Krankenpflegeversicherungen künftig pro Jahr um 4.6 Millionen und die Leistungsbezüger um 1.9 Millionen Franken entlastet. Die Gemeinden werden um rund 4.9 Millionen Franken belastet. Auf den Kanton entfallen 1.6 Millionen Franken Mehrkosten pro Jahr.

Die Vernehmlassungsunterlagen sind auf der Website des Departements für Justiz, Sicherheit und Gesundheit unter

www.djsg.gr.ch

in der Rubrik Themen/Projekte veröffentlicht. Die Vernehmlassung dauert bis zum 15. Februar 2010.

Konzept "Landschaftsruhezonen für die Luftfahrt" des Bundes stösst auf Zustimmung

Die Bündner Regierung befürwortet das vom Bund vorgeschlagene Konzept "Landschaftsruhezonen für die Luftfahrt". Wie sie in ihrer Vernehmlassungsantwort an den Bund schreibt, gilt dieses auf Empfehlungen beruhende Konzept bereits heute für das Gebiet des Schweizerischen Nationalparks. Es hat sich bestens bewährt. Als Ruhezonen sind im Kanton Graubünden neben dem Nationalpark das Gebiet Adula/Greina/Medels/Vals ausgeschieden worden.

Mit dem Konzept will der Bund einige luftfahrtbezogene Ruhezonen schaffen. Flugzeuge sollen in diesen Gebieten eine Mindesthöhe von rund 500 Meter über Grund einhalten und die Zonen möglichst auf kurzem Weg überfliegen. Dabei geht die Regierung davon aus, dass die wirtschaftlichen Entwicklungsmöglichkeiten in diesen Gebieten nicht zusätzlich eingeschränkt werden. Zulässig müssen aber auch Helikoptereinsätze bei Rettungsaktionen bleiben.

Aus Gemeinden und Regionen

Mesocco:

Der Gemeinde Mesocco wird an die Kosten für die Grobräumung und Wiederherstellung des durch das Unwetter vom 29. Juni 2008 verwüsteten Kulturlands ein Beitrag von 38'976 Franken aus dem Nothilfefonds der Elementarschadenkasse Graubünden ausgerichtet.

Cazis:

Die neue Verfassung der Gemeinde Cazis vom 10. November 2009 wird genehmigt.

Surselva:

Der vom Regionalverband regiun Surselva am 5. Juni 2009 beschlossene regionale Richtplan "Konzept Resorts" wird genehmigt und für die Behörden des Kantons für verbindlich erklärt.

Strassenprojekte

Die Regierung hat insgesamt 66'000 Franken für den Bau und die Sanierung des folgenden Strassenabschnitts bewilligt:

- A13 Nationalstrasse: Ingenieurarbeiten Cassanawaldtunnel

Gremium: Regierung

Quelle: dt Standeskanzlei Graubünden

26.11.2009
Communicaziun da la regenza dals 26 da november 2009

La colliaziun da viafier tranter Andermatt e Sedrun duai vegnir meglierada. En sia ultima sesida ha la regenza grischuna concludì da dar – ensemen cun il chantun Uri – l'incumbensa da far in studi d'opportunitad correspundent. Plinavant ha la regenza avert la consultaziun davart l'adattaziun da la finanziaziun da la tgira. La finala ha la regenza tractà la consultaziun a la confederaziun davart l'introducziun da zonas da paus per l'aviatica.

Planisà in studi d'opportunitad per il project "meglra colliaziun da viafier Andermatt – Sedrun"

Il chantun Grischun ed il chantun Uri vulan optimar la colliaziun da viafier tranter Sedrun ed Andermatt. Per quest intent duai vegnir dada cuminaivlamain l'incumbensa da far in studi d'opportunitad per ina meglra colliaziun da viafier tranter Andermatt e Sedrun. Quai ha concludì la regenza grischuna. Il chantun Grischun sa participescha cun maximalmain 100'000 francs vi dals custs dal studi. Quai correspunda a la mesadad dals custs. Il studi duai inditgar e valitar las soluziuns ch'èn pussaivlas tecnicamain, tant cun amplifitgar la colliaziun da viafier existenta sur terra sco er cun construir in nov tunnel da viafier.

L'idea da meglierar la colliaziun tranter Andermatt e Sedrun è vegnida tematisada da pliras varts l'ultim temp. Ella è vegnida tractada en intervenziuns dal cussegl grond dal Grischun, dentant er dal cussegl grond dal chantun Uri. En quest connex èsi vegnì proponì d'examinar pli detagliadamain las schanzas d'in tunnel direct.

Il studi planisà duai sclerir la dumonda davart la relaziun tranter ils custs ed il niz e furnir la basa per pudair decider davart l'ulteriur proceder. Il departament da construcziun, traffic e selvicultura dal chantun Grischun vegn a definir – ensemen cun la direcziun da l'economia publica dal chantun Uri – l'incumbensa per il studi e vegn ad elavurar ils documents da publicaziun.

Avert la consultaziun davart l'adattaziun da la finanziaziun da la tgira

Tras la reordinaziun da la finanziaziun da la tgira sin plaun federal ston vegnir adattadas las disposiziuns chantunalas. La regenza grischuna ha avert la consultaziun davart la revisiun parziala correspundenta da la lescha per promover la tgira da persunas malsaunas.

La lescha federala davart la reordinaziun da la finanziaziun da la tgira, che las chombras federalas han deliberà il zercladur 2008, regla da nov, co ch'ils differents purtaders dals custs finanzieschan ils custs da tgira en il sectur ambulant e staziunar. Las contribuziuns da l'assicuranza obligatorica per la tgira da persunas malsaunas vegnan fixadas en l'avegnir da la confederaziun en moda unitara per l'entira Svizra. A las retschavidras ed als retschaviders da prestaziuns dastga vegnir adossà en quest connex maximalmain 20 pertschient da la contribuziun da tgira maximala. Ils chantuns ston reglar la finanziaziun dals custs restants.

La proposta per realisar la reordinaziun federala da la finanziaziun da la tgira en il chantun Grischun sa basa sin il sistem da finanziaziun vertent. En il sectur staziunar da las chasas da persunas attempadas e da tgira duain ils custs restants da las prestaziuns da tgira vegnir finanziads tras las vischnancas a norma da la repartiziun vertenta da las incumbensas. Las abitantas ed ils abitants da las chasas da dimora ston sa participar als custs da las prestaziuns da tgira en la dimensiun maximalmain admissibla. En il sectur ambulant da la tgira ed assistenza a chasa finanzieschan il chantun 85 pertschient e las vischnancas 15 pertschient dals custs restants. Questa tariffa da participaziun vala er per la tgira acuta e transitorica sco er per las prestaziuns da tegnairchasa e d'assistenza e per il servetsch da pasts. En il senn dal princip da la politica da sanadad "ambulant avant staziunar" ston las clientas ed ils clients dals servetschs da la spitex surpigliar mo 50 pertschient da la dimensiun dals custs da las prestaziuns da tgira ch'è maximalmain pussaivla tenor la legislaziun federala.

Tut en tut vegnan las assicuranzas obligatoricas per la tgira da persunas malsaunas distgargiadas per var 4.6 milliuns francs per onn, las retschavidras ed ils retschaviders da prestaziuns per var 1.9 milliuns francs per onn. Las vischnancas vegnan engrevgiadas cun var 4.9 milliuns francs per onn. Per il chantun resultan custs supplementars dad 1.6 milliuns francs per onn.

Ils documents da consultaziun èn publitgads sin la pagina d'internet dal departament da giustia, segirezza e sanadad sut

www.djsg.gr.ch

sut la rubrica "temas/projects". La consultaziun dura fin ils 15 da favrer 2010.

Il concept da la confederaziun per introducir zonas da paus per l'aviatica vegn beneventà

La regenza grischuna beneventa il concept proponì da la confederaziun per introducir zonas da paus per l'aviatica. Sco quai ch'ella scriva en sia resposta da consultaziun a la confederaziun vala quest concept, che sa basa sin recumandaziuns, gia oz per il territori dal parc naziunal svizzer. Quai è sa cumprovà fitg bain. Sco zonas da paus èn vegnidas zavradas en il chantun Grischun ultra dal parc naziunal il territori Adula/Greina/Medel/Val S. Pieder.

Cun il concept vul la confederaziun crear intginas zonas da paus che concernan l'aviatica. Ils aviuns duain observar en quests territoris in'autezza minimala da circa 500 meters sur il fund e sursgular las zonas sin ina lingia uschè curta sco pussaivla. En quest connex parta la regenza dal fatg che las pussaivladads per in svilup economic na vegnian betg restrenschidas supplementarmain en quests territoris. Admess ston dentant er restar sgols cun helicopter en cas d'acziuns da salvament.

Da vischnancas e da regiuns

Mesauc:

A la vischnanca da Mesauc vegn pajada or dal fond per agid d'urgenza da la cassa per donns elementars dal Grischun ina contribuziun da 38'976 francs per la rumida generala e per reparar il terren cultivà ch'è vegnì devastà en connex cun la malaura dals 29 da zercladur 2008.

Cazas:

La nova constituziun da la vischnanca da Cazas dals 10 da november 2009 vegn approvada.

Surselva:

Il plan directiv regiunal "Concept resorts", ch'era vegnì concludì da la corporaziun regiunala Surselva ils 5 da zercladur 2009, vegn approvà e vegn declerà sco liant per las autoritads dal chantun Grischun.

Projects da vias

La regenza ha approvà totalmain 66'000 francs per construir e per sanar il suandant traject da via:

- via naziunala A13: lavurs d'inschigneria, tunnel dal guaud da Cassana

Gremi: regenza

Funtauna: rg chanzlia chantunala dal Grischun

26.11.2009